2019. gada .oktobrī Noteikumi Nr.

Rīgā (prot. Nr. .§)

**Grozījumi Ministru kabineta 2014. gada 28. oktobra noteikumos Nr.668 "Noteikumi par sēklu ekvivalenci no trešajām valstīm"**

Izdoti saskaņā ar

 Sēklu un šķirņu aprites likuma
[2. panta](https://likumi.lv/ta/id/16697-seklu-un-skirnu-aprites-likums#p2) 1. punkta "g" apakšpunktu

un [17. panta](https://likumi.lv/ta/id/16697-seklu-un-skirnu-aprites-likums#p17) piekto daļu

Izdarīt Ministru kabineta 2014. gada 28. oktobra noteikumos Nr. 668 "Noteikumi par sēklu ekvivalenci no trešajām valstīm" **(**Latvijas Vēstnesis, 2014, 219. nr.) šādus grozījumus:

1. Svītrot visā noteikumu tekstā vārdus “lauksaimniecības kultūraugu sugas” (attiecīgā locījumā).
2. Svītrot 1. punktā vārdus “un – attiecībā uz dārzeņu sugām – šķirņu uzturēšanā”.
3. Svītrot 2. punktā vārdus iekavās “(turpmāk – lauksaimniecības kultūraugu sugas)”.
4. Svītrot 4. punktu.
5. Izteikt 6., 7. un 8. punktu šādā redakcijā:

“6. Ekvivalences valstīs veiktās lauku apskates ir līdzvērtīgas lauku apskatēm, kas veiktas saskaņā ar normatīvajos aktos par labības, lopbarības augu, biešu, dārzeņu, eļļas augu un šķiedraugu sēklaudzēšanu un sēklu tirdzniecību noteiktajām prasībām.

7. Ja no ekvivalences valstīm ieved sēklas, šo sugu lauku apskatēm jābūt veiktām saskaņā ar Ekonomiskās sadarbības un attīstības organizācijas (*OECD*) sēklu shēmās noteiktajām prasībām, ja attiecīgās sugas ir minētas normatīvajos aktos par:

7.1. labības sēklaudzēšanu un sēklu tirdzniecību;

7.2. lopbarības augu sēklaudzēšanu un sēklu tirdzniecību;

7.3. eļļas augu un šķiedraugu sēklaudzēšanu un sēklu tirdzniecību;

7.4. biešu sēklaudzēšanu un sēklu tirdzniecību;

7.5. dārzeņu sēklaudzēšanu un sēklu tirdzniecību.

8. Ekvivalences valstīs ražotās sēklas ir līdzvērtīgas Latvijā ražotajām sēklām, ja tās ir sertificētas šo noteikumu [1. pielikumā](https://likumi.lv/ta/id/269975#piel1) minētajās oficiālajās institūcijās un atbilst normatīvajos aktos par labības, lopbarības augu, biešu, dārzeņu, eļļas augu un šķiedraugu sēklaudzēšanu un sēklu tirdzniecību, kā arī šajos noteikumos noteiktajām prasībām.”

1. Izteikt 11. punktu šādā redakcijā:

“11. Ja sēklu ievedējs no ekvivalences valstīm ieved bāzes sēklas, tad attiecībā uz šķirnēm, kas tiek uzturētas ne tikai Eiropas Savienības dalībvalstīs, atbildību par iepriekšējo paaudžu sēklu izaudzēšanu nodrošina:

11.1. uzturētājs, kas minēts Eiropas Savienības lauksaimniecības kultūraugu šķirņu kopējā katalogā;

11.2. uzturētājs, kas minēts Eiropas Savienības dārzeņu šķirņu kopējā katalogā;

11.3. uzturētājs no valsts, kurai ir piešķirta Eiropas Savienības ekvivalence par trešajās valstīs veikto šķirņu uzturēšanas prakses pārbaužu līdzvērtīgumu.”

1. Papildināt 14.1. apakšpunktu aiz vārda “biešu,” ar vārdu “dārzeņu,”.
2. Papildināt 16. punktu aiz vārda “biešu,” ar vārdu “dārzeņu,”.
3. Izteikt 18. punkta ievaddaļu šādā redakcijā:

“18. No ekvivalences valstīm ievesto sēklu kvalitāti apliecinošie dokumenti ir:”.

1. Izteikt 24., 25. un 26. punktu šādā redakcijā:

“24. Latvijā atkārtoti noslēdzot ekvivalences valstīs ražoto sēklu iesaiņojumus, ievēro normatīvajos aktos par labības, lopbarības augu, biešu, dārzeņu, eļļas augu un šķiedraugu sēklaudzēšanu un sēklu tirdzniecību noteiktās prasības.

25. Latvijā atkārtoti noslēdzot ekvivalences valstīs ražoto lopbarības augu, dārzeņu un biešu sēklu nelielus Eiropas Savienības iesaiņojumus, ievēro normatīvajos aktos par lopbarības augu, dārzeņu un biešu sēklaudzēšanas un sēklu tirdzniecības noteiktās prasības.

26. Prasības, kas noteiktas sēklu iesaiņojumu atkārtotai noslēgšanai normatīvajos aktos par labības, lopbarības augu, biešu, dārzeņu, eļļas augu un šķiedraugu sēklaudzēšanu un sēklu tirdzniecību, piemēro arī tad, ja sajauc kopā Eiropas Savienības dalībvalstīs ražotās un ekvivalences valstīs ražotās vienas šķirnes un kategorijas sēklas, lai uzlabotu to dīdzību, ja:

26.1. apvienotā sēklu partija ir viendabīga saskaņā ar normatīvajiem aktiem par labības, lopbarības augu, dārzeņu, eļļas augu un šķiedraugu un biešu sēklaudzēšanu un sēklu tirdzniecību;

26.2. uz etiķetes ir visu ražotājvalstu nosaukumi.”

1. Izteikt 1. pielikuma tabulas 4. kolonnas nosaukumu šādā redakcijā:

“Normatīvajos aktos par sēklaudzēšanu un sēklu tirdzniecību minētās sugu grupas.”

1. Papildināt 1. pielikumu ar 13. un 14.punktu šādā redakcijā:

|  |  |  |  |
| --- | --- | --- | --- |
| “13. | Brazīlija | *Ministry of Agriculture, Livestock and Food Supply Esplanada dos Ministérios, bloco D 70.043-900 Brasilia-DF* | labībalopbarības augi\* |
| 14. | Moldova | *National Agency for Food Safety (ANSA) str. Mihail Kogălniceanu 63, MD-2009, Chisinau* | labībadārzeņieļļas augi un šķiedraugi” |

 Ministru prezidents A. K. Kariņš

 Zemkopības ministrs K. Gerhards